### 

**Obec Zeleneč**

**Všeobecne záväzné nariadenie obce Zeleneč č. 3/2012, ktorým sa mení a dopĺňa Všeobecne záväzné nariadenie obce Zeleneč č. 3/2011**

**o miestnych daniach a miestnom poplatku za komunálne odpady a drobné stavebné odpady na území obce Zeleneč**

Obec Zeleneč na základe samostatnej pôsobnosti podľa článku 67 a 68 Ústavy Slovenskej republiky a podľa § 4 ods. 1 a ods. 3 písm. c) a § 6 ods. 1 zákona č. 369/1990 Z. z. o obecnom zriadení v znení neskorších predpisov a podľa zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon“) vydáva toto Všeobecne záväzné nariadenie, ktorým sa mení a dopĺňa Všeobecne záväzné nariadenie obce Zeleneč č. 3/2011 o miestnych daniach a miestnom poplatku za komunálne odpady a drobné stavebné odpady na území obce Zeleneč.

**Článok 1**

**Účel nariadenia**

Účelom tohto všeobecne záväzného nariadenia (ďalej len „VZN“) je zmena a doplnenie Všeobecne záväzného nariadenia obce Zeleneč č. 3/2011 o miestnych daniach a miestnom poplatku za komunálne odpady a drobné stavebné odpady na území obce Zeleneč.

**Článok 2**

Všeobecne záväzné nariadenie obce Zeleneč č. 3/2011 o miestnych daniach a miestnom poplatku za komunálne odpady a drobné stavebné odpady na území obce Zeleneč sa mení a dopĺňa takto:

1. V § 1 ods. (3) sa za slová „stavebné odpady“ dopĺňa text „(ďalej aj len „poplatok“)“.
2. V § 3 písm. c) sa vypúšťajú slová „okrem stavebných pozemkov“.
3. V § 4 ods. (2) znie:

„(2) Základom dane z pozemkov pre pozemky druhu záhrada, zastavané plochy a nádvoria, ostatné plochy, stavebné pozemky je hodnota pozemku určená vynásobením výmery pozemkov v m2 a hodnoty pozemkov za 1 m2 uvedenej v prílohe č. 2 zákona pre katastrálne územie obce Zeleneč nasledovne:

* záhrady, zastavané plochy a nádvoria, ostatné plochy **1,85 eura / m2,**
* stavebné pozemky **18,58 eura / m2.**“.

1. V § 4 sa za odsek (2) vkladá nový odsek (3), ktorý znie:

„(3) Základom dane z pozemkov, ktorými sú lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy je hodnota pozemku bez porastov určená vynásobením výmery pozemkov v m2 a hodnoty pozemku zistenej na 1 m2 podľa predpisov o ustanovení všeobecnej hodnoty majetku. Takto ustanovená hodnota pozemku sa použije v prípade, ak daňovník hodnotu pozemku preukáže znaleckým posudkom. Obec Zeleneč ako správca dane ustanovuje, že v prípade, ak daňovník hodnotu pozemku nepreukáže znaleckým posudkom, použije sa hodnota pozemku **1,85 eura / m2**.“.

1. V § 6 ods. (2) sa slovo „prízemného“ nahrádza slovom „nadzemného“.
2. § 9 sa vypúšťa.
3. § 10 ods. (2) písm. c) znie:

„c) pes so špeciálnym výcvikom, ktorého vlastní alebo používa občan s ťažkým zdravotným postihnutím.“.

1. § 10 ods. (6) znie:

„(6) **Daňová povinnosť vzniká** prvým dňom kalendárneho mesiaca nasledujúceho po mesiaci, v ktorom sa pes stal predmetom dane a zaniká posledným dňom mesiaca, v ktorom pes prestal byť predmetom dane.“.

1. V § 10 sa vypúšťajú odseky (7), (8), (9), (10) a (12). Odsek (11) sa prečísluje na odsek (7).
2. § 12 odsek (2) znie:

„**Osobitným užívaním** verejného priestranstva sa na účely tohto VZN rozumie užívanie na iné účely, než na ktoré je verejné priestranstvo určené. Takýmto užívaním sa rozumie umiestnenie predajného zariadenia určeného na predaj rôznych výrobkov a tovarov, umiestnenie predajného zariadenia určeného na predaj výrobkov a tovarov z vlastnej produkcie, umiestnenie zariadenia slúžiaceho na poskytovanie služieb, umiestnenie stavebného zariadenia, umiestnenie zariadenia cirkusu, lunaparku a iných atrakcií, umiestnenie skládky.“.

1. V § 13 ods. (2) sa sadzba dane „**2,50 eura/m2/deň**“ nahrádza sadzbou dane „**1,25 eura/m2/deň**“.
2. V § 13 ods. (3) sa sadzba dane „**1,50 eura/m2/deň**“ nahrádza sadzbou dane „**0,75 eura/m2/deň**“.
3. V § 13 ods. (4) sa slovo „hodových“ nahrádza slovom „iných“.
4. V § 13 ods. (5) sa vypúšťa slovo „dočasnej“.
5. § 14 odsek (2) znie:

„(2) Daňovník je povinný oznámiť svoj zámer osobitného užívania verejného priestranstva obci najneskôr v deň vzniku daňovej povinnosti.“.

1. § 16 sa vypúšťa.
2. V § 17 ods. (9) sa slová „doručenia platobného výmeru“ nahrádzajú slovami „právoplatnosti rozhodnutia“.
3. V § 18 sa vypúšťajú odseky (5), (6) a (7) a dopĺňajú sa nové odseky (5) a (6), ktoré znejú:

„(5) Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa predajný automat začal prevádzkovať, a zaniká posledným dňom mesiaca, v ktorom sa ukončilo jeho prevádzkovanie.

(6) Daňovník je povinný označiť každý predajný automat štítkom, na ktorom sú uvedené nasledovné údaje:

a) meno fyzickej osoby, resp. názov právnickej osoby,

b) adresa fyzickej osoby, resp. sídlo právnickej osoby,

c) dátum umiestnenia predajného automatu a dátum začatia jeho prevádzkovania,

d) druh predajného automatu.“.

1. V § 19 ods. (1) sa za prvú vetu dopĺňa nová veta, ktorá znie „Nevýherné hracie prístroje sú elektronické prístroje na počítačové hry, mechanické prístroje, elektronické prístroje, automaty a iné zariadenia na zábavné hry.“.
2. V § 19 sa vypúšťajú odseky (5), (6) a (7) a dopĺňajú sa nové odseky (5) a (6), ktoré znejú:

„(5) Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa nevýherný hrací prístroj začal prevádzkovať, a zaniká posledným dňom mesiaca, v ktorom sa ukončilo jeho prevádzkovanie.

(6) Daňovník je povinný označiť každý nevýherný hrací prístroj štítkom, na ktorom sú uvedené nasledovné údaje:

a) meno fyzickej osoby, resp. názov právnickej osoby,

b) adresa fyzickej osoby, resp. sídlo právnickej osoby,

c) dátum umiestnenia nevýherného hracieho prístroja a dátum začatia jeho

prevádzkovania,

d) druh nevýherného hracieho prístroja.“.

1. Za § 19 sa vkladá nový § 19a, ktorý znie:

„**§ 19a**

**Spoločné ustanovenia k dani z nehnuteľností, k dani za psa, k dani za predajné automaty a k dani za nevýherné hracie prístroje**

* 1. Priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje je daňovník povinný podať do 31. januára zdaňovacieho obdobia, v ktorom mu vznikla daňová povinnosť k týmto daniam alebo niektorej z nich podľa stavu k 1. januáru zdaňovacieho obdobia, ktorým je kalendárny rok.
  2. Ak vznikne daňová povinnosť k dani za psa, k dani za predajné automaty a k dani za nevýherné hracie prístroje v priebehu zdaňovacieho obdobia, daňovník je povinný podať priznanie k dani, ku ktorej vznikla povinnosť, najneskôr do 30 dní odo dňa vzniku tejto daňovej povinnosti.
  3. Ak daňovník, ktorý nadobudne nehnuteľnosť vydražením v priebehu zdaňovacieho obdobia, je povinný podať priznanie do 30 dníod vzniku daňovej povinnosti.
  4. Ak daňovník podal priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje a daňová povinnosť k niektorej z týchto daní vznikne alebo zanikne v priebehu zdaňovacieho obdobia, je povinný podať čiastkové priznanie najneskôr do 30 dní odo dňa vzniku alebo zániku daňovej povinnosti. V čiastkovom priznaní je daňovník povinný uviesť len zmeny oproti dovtedy podanému priznaniu k týmto daniam.
  5. Daň z nehnuteľností, daň za psa, daň za predajné automaty a daň za nevýherné hracie prístroje vyrubí správca dane každoročne podľa stavu k 1. januáru na celé zdaňovacie obdobie jedným rozhodnutím.
  6. Ak dôjde k zmene daňovej povinnosti podľa ods. (2), (3) a (4), správca dane vyrubí rozhodnutím pomernú časť dane.
  7. Ak dôjde k zmene daňovej povinnosti podľa ods. (4), správca dane daňovému subjektu vráti na základe žiadosti pomernú časť dane za zostávajúce mesiace zdaňovacieho obdobia, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote nepodá čiastkové priznanie.“.

1. V § 20 ods. (4) sa slová „v pásme 2“ nahrádzajú slovami „v pásme 3.“.
2. § 20 ods. (7) znie:

„(7) Daňovník je povinný písomne oznámiť vznik daňovej povinnosti správcovi dane do 30 dní odo dňa vzniku daňovej povinnosti a zánik daňovej povinnosti do 30 dní odo dňa zániku daňovej povinnosti.“.

1. V § 20 ods. (8) sa slová „platobným výmerom“ nahrádzajú slovom „rozhodnutím“.
2. V § 20 ods. (9) sa slová „platobného výmeru“ nahrádzajú slovom „rozhodnutia“.
3. § 21 znie:

„**§ 21**

1. **Poplatok** sa platí za komunálne odpady okrem elektroodpadov a drobné stavebné odpady, ktoré vznikajú na území obce. Zdaňovacím obdobím je kalendárny rok.
2. **Poplatník** je :

a) **fyzická osoba**, ktorá má v obci trvalý alebo prechodný pobyt, alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávnatý porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľnosti ako vodná plocha,

b) **právnická osoba**, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

c) **podnikateľ**, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

1. Ak má osoba podľa odseku 2 písm. a) v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba podľa odseku 2 písm. a) v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého pobytu alebo prechodného pobytu. Ak má osoba podľa odseku 2 písm. a) v obci trvalý pobyt alebo prechodný pobyt a súčasne je podľa odseku 2 písm. c) fyzickou osobou oprávnenou na podnikanie a miestom podnikania je miesto jej trvalého pobytu alebo prechodného pobytu a v tomto mieste nemá zriadenú prevádzkareň, poplatok platí iba raz z dôvodu trvalého pobytu alebo prechodného pobytu. To neplatí, ak sa na poplatníka vzťahuje množstvový zber.
2. Poplatníkom nie je osoba, ktorej oprávnenie užívať nehnuteľnosť vyplýva z povahy právneho vzťahu s poplatníkom podľa odseku 2, ak na jeho základe

a) užíva priestory nehnuteľnosti vyhradené na prechodné ubytovanie v zariadení na to určenom,   
b) je hospitalizovaná v zariadení poskytujúcom služby zdravotnej starostlivosti,   
c) sa jej poskytuje sociálna služba v zariadení sociálnych služieb pobytovou formou,   
d) užíva z dôvodu plnenia povinností vyplývajúcich z pracovnoprávneho vzťahu alebo iného obdobného vzťahu s poplatníkom nehnuteľnosť, ktorú má právo užívať alebo ju užíva aj poplatník alebo

e) v nehnuteľnosti, ktorú má poplatník právo užívať alebo ju užíva, vykonáva pre poplatníka práce alebo mu poskytuje iné služby v rámci výkonu svojej činnosti a pri tejto činnosti produkuje len komunálne odpady alebo drobné stavebné odpady.

1. Poplatok od poplatníka v ustanovenej výške pre obec vyberá a za vybraný poplatok ručí

a) vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí,

b) správca, ak je vlastníkom nehnuteľnosti štát, vyšší územný celok alebo obec (ďalej len "platiteľ").

1. Platiteľ a poplatník sa môžu písomne dohodnúť, že poplatok obci odvedie priamo poplatník; za odvedenie poplatku obci ručí platiteľ.
2. Ak viacero poplatníkov podľa ods. (2) písm. a) žije v spoločnej domácnosti, plnenie povinnosti poplatníka môže za ostatných členov tejto domácnosti na seba prevziať jeden z nich. Za poplatníka, ktorý nie je spôsobilý na právne úkony v plnom rozsahu plní povinnosti poplatníka jeho zákonný zástupca, prípadne opatrovník. Povinnosti poplatníka nesmie za iného prevziať alebo plniť osoba, ktorá sa dlhodobo zdržiava mimo územia Slovenskej republiky alebo je nezvestná. Tieto skutočnosti alebo ich zmeny je osoba, ktorá za iného plní povinnosti poplatníka, povinná oznámiť obci.
3. Poplatková povinnosť vzniká dňom, ktorým nastane skutočnosť uvedená v odseku 2, a zaniká dňom, ktorým táto skutočnosť zanikne.
4. **Sadzba poplatku** je **0,055 eura** za osobu a kalendárny deň.
5. Poplatok **sa určuje** na zdaňovacie obdobieako:

a) súčin sadzby poplatku a počtu kalendárnych dní v určenom období, ak ide o poplatníka podľa ods. (2) písm. a),

b) súčin sadzby poplatku, počtu kalendárnych dní v určenom období a ukazovateľa dennej produkcie komunálnych odpadov, ak ide o poplatníka podľa ods. (2) písm. b) a c),

c) súčin sadzby poplatku a počtu kalendárnych dní v určenom období, ak ide o neobývanú stavbu určenú na bývanie.

1. **Ukazovateľ produkcie komunálnych odpadov** v určenom období sa vypočíta ako súčet priemerného počtu zamestnancov pripadajúcich na určené obdobie neznížený o počet osôb, ktoré majú v obci aj trvalý pobyt alebo prechodný pobyt, vynásobený obcou ustanoveným koeficientom **1,00** a priemerného počtu miest určených na poskytovanie služby pripadajúci na určené obdobie v rozhodujúcom období, ak ide o poplatníka, ktorý v užívanej nehnuteľnosti nachádzajúcej sa v obci poskytuje reštauračné, kaviarenské alebo iné pohostinské služby.
2. Správca poplatku ustanovuje možnosť množstvového zberu, ak ide o poplatníka podľa ods. (2) písm. b) a c), pričom poplatok sa určí ako súčin frekvencie odvozov, sadzby pre množstvový zber a objemu zbernej nádoby v litroch, ktorú poplatník užíva v súlade so zavedeným systémom zberu komunálnych odpadov a drobných stavebných odpadov. Ak poplatník nepreukáže, že využíva množstvový zber, poplatok bude určený podľa ods. (10) písm. b)
3. **Sadzba poplatku pre množstvový zber** je **0,020 eura** za jeden liter komunálnych odpadov alebo drobných stavebných odpadov.
4. Frekvencia odvozov je 1x za dva týždne.
5. Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti a
6. uviesť meno, priezvisko, titul, rodné číslo, adresu trvalého pobytu, adresu prechodného pobytu (ďalej len "identifikačné údaje"); v prípade určeného zástupcu podľa ods. (7) aj identifikačné údaje za ostatných členov domácnosti, a ak je poplatníkom osoba podľa ods. (2) písm. b) alebo písm. c), názov alebo obchodné meno alebo dodatok obchodného mena, sídlo alebo miesto podnikania a identifikačné číslo,
7. uviesť údaje rozhodujúce na určenie poplatku,
8. ak požaduje zníženie alebo odpustenie poplatku, predložiť aj doklady, ktoré odôvodňujú zníženie alebo odpustenie poplatku.
9. Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obci do 30 dní odo dňa, keď tieto nastali.
10. Poplatok obec vyrubuje každoročne rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.
11. Ak vznikne poplatková povinnosť v priebehu zdaňovacieho obdobia, obec vyrubí pomernú časť poplatku rozhodnutím, začínajúc dňom vzniku poplatkovej povinnosti až do konca príslušného zdaňovacieho obdobia.
12. Ak poplatníkov žijúcich v spoločnej domácnosti zastupuje jeden z nich, obec vyrubí poplatok rozhodnutím v celkovej sume tomuto zástupcovi podľa odseku (17) alebo odseku (18).
13. Poplatok vyrubený správcom dane sa uhrádza v hotovosti do pokladne obce, poštovou poukážkou, príp. bezhotovostným prevodom na účet obce.
14. Obec vráti poplatok alebo jeho pomernú časť poplatníkovi alebo jeho nástupcovi, ktorému zanikla povinnosť platiť poplatok v priebehu zdaňovacieho obdobia a do konca zdaňovacieho obdobia doručí obci písomnú žiadosť o vrátenie poplatku alebo jeho pomernej časti v súvislosti so zmenou trvalého pobytu, alebo úmrtím poplatníka.
15. Na základe písomnej žiadosti doručenej na obecný úrad obec poplatok zníži alebo odpustí za obdobie, za ktoré poplatník obci preukáže, že sa viac ako 90 dní v zdaňovacom období nezdržiava alebo nezdržiaval na území obce. Súčasťou žiadosti musí byť:
16. pracovná zmluva, pracovné povolenie alebo potvrdenie od zamestnávateľa, že vykonáva prácu v zahraničí, alebo
17. potvrdenie o umiestnení v zariadení sociálnych služieb alebo nemocenskom zariadení alebo
18. potvrdenie o výkone trestu odňatia slobody alebo
19. potvrdenie o  zaplatení poplatku v inej obci, v prípade prechodného pobytu v inej obci alebo
20. potvrdenie o ubytovaní v internátnom zariadení, alebo v nájme mimo obce v súvislosti s návštevou školy, alebo potvrdenie o návšteve školy.
21. Obec môže na základe žiadosti poplatníka na zmiernenie alebo odstránenie tvrdosti zákona vyrubený poplatok znížiť alebo odpustiť rozhodnutím najmä v prípade ak:

- poplatník v obci nemá trvalý pobyt, ale je oprávnený užívať nehnuteľnosť, avšak nehnuteľnosť preukázateľne neužíva,

- poplatník je občanom s trvalým pobytom v obci a je držiteľom preukazu občana s ťažkým zdravotným postihnutím.“.

1. § 22 a § 23 sa vypúšťajú.

**Článok 3**

**Prechodné ustanovenia**

1. Daňové konanie začaté pred 1. januárom 2013 sa dokončí podľa doterajších predpisov.
2. Vznik a zánik daňovej povinnosti a práva a povinnosti s tým spojené vzniknuté do nadobudnutia účinnosti tohto VZN sa budú posudzovať podľa doterajších predpisov.

**Článok 4**

**Účinnosť**

Toto všeobecne záväzné nariadenie nadobúda účinnosť 1. januára  2013.

JUDr. Ivan Ranuša

starosta obce

Návrh VZN bol zverejnený na úradnej tabuli obce a webovom sídle obce

od 22.11.2012 do 11.12.2012

VZN bolo schválené Obecným zastupiteľstvom Obce Zeleneč dňa 11.12.2012, uznesením č. 132/2012

Schválené VZN bolo zverejnené na úradnej tabuli obce od 13.12.2012 do 31.12.2012 a webovom sídle obce od 13.12.2012